title: Padomes Lēmums (ES) 2019/1332 (2019. gada 25. jūnijs) par to, lai Savienības vārdā parakstītu un provizoriski piemērotu Ilgtspējīgas zivsaimniecības partnerattiecību nolīgumu starp Eiropas Savienību un Gambijas Republiku un Protokolu par minētā partnerattiecību nolīguma īstenošanu

text:
                  8.8.2019

                  LV

                  Eiropas Savienības Oficiālais Vēstnesis

                  L 208/1

         PADOMES LĒMUMS (ES) 2019/1332
         (2019. gada 25. jūnijs)
         par to, lai Savienības vārdā parakstītu un provizoriski piemērotu Ilgtspējīgas zivsaimniecības partnerattiecību nolīgumu starp Eiropas Savienību un Gambijas Republiku un Protokolu par minētā partnerattiecību nolīguma īstenošanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 5. punktu,
         ņemot vērā Eiropas Komisijas priekšlikumu,
         ņemot vērā Komisijas ieteikumu un Padomes lēmumu atļaut sākt sarunas,
         tā kā:

                     (1)

                     Komisija Savienības vārdā ir risinājusi sarunas par Ilgtspējīgas zivsaimniecības partnerattiecību nolīgumu starp Eiropas Savienību un Gambijas Republiku (“partnerattiecību nolīgums”), kā arī par Protokolu par partnerattiecību nolīguma īstenošanu (“protokols”). Partnerattiecību nolīgums un protokols tika parafēti 2018. gada 19. oktobrī.

                     (2)

                     Partnerattiecību nolīgums atceļ Nolīgumu starp Eiropas Ekonomikas kopienu un Gambijas Republikas valdību par zveju pie Gambijas (1), kurš stājās spēkā 1987. gada 2. jūnijā.

                     (3)

                     Protokola mērķis ir ļaut Savienībai un Gambijai ciešāk sadarboties, lai veicinātu ilgtspējīgas zivsaimniecības politiku un zvejas resursu atbildīgu izmantošanu Gambijas ūdeņos.

                     (4)

                     Partnerattiecību nolīgums un protokols būtu jāparaksta. Lai nodrošinātu Savienības kuģu zvejas darbību raitu uzsākšanu, partnerattiecību nolīgums un protokols būtu jāpiemēro provizoriski no to parakstīšanas brīža, kamēr tiek pabeigtas procedūras, lai tie stātos spēkā,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt Ilgtspējīgas zivsaimniecības partnerattiecību nolīgumu starp Eiropas Savienību un Gambijas Republiku un Protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Gambijas Republiku, ņemot vērā minēto aktu noslēgšanu.
            Partnerattiecību nolīguma un protokola teksti ir pievienoti šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt partnerattiecību nolīgumu un protokolu.

            3. pants
            Saskaņā ar partnerattiecību nolīguma 14. pantu partnerattiecību nolīgumu piemēro provizoriski no tā parakstīšanas brīža, kamēr tiek pabeigtas procedūras, lai tas stātos spēkā (2).

            4. pants
            Saskaņā ar protokola 13. pantu protokolu piemēro provizoriski no tā parakstīšanas brīža, kamēr tiek pabeigtas procedūras, lai tas stātos spēkā (3).

            5. pants
            Šis lēmums stājas spēkā tā pieņemšanas dienā.

            Luksemburgā, 2019. gada 25. jūnijā

                  Padomes vārdā –

                  priekšsēdētājs

               A. ANTON

            (1)  OV L 146, 6.6.1987., 3. lpp.

            (2)  Dienu, no kuras partnerattiecību nolīgumu piemēros provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.

            (3)  Dienu, no kuras protokolu piemēros provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.


title: Eiropas Centrālās bankas Lēmums (ES) 2019/1376 (2019. gada 23. jūlijs) par tiesību pieņemt lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm, deleģēšanu (ECB/2019/23)

text:
                  28.8.2019

                  LV

                  Eiropas Savienības Oficiālais Vēstnesis

                  L 224/1

         EIROPAS CENTRĀLĀS BANKAS LĒMUMS (ES) 2019/1376
         (2019. gada 23. jūlijs)
         par tiesību pieņemt lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm, deleģēšanu (ECB/2019/23)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 4. panta 1. punkta a), b), c) un d) apakšpunktu, kā arī 4. panta 3. punktu, 6. panta 4. punktu, 14. panta 3. punktu, 14. panta 5. punktu, 15. panta 3. punktu un 17. panta 1. punktu,
         ņemot vērā Eiropas Centrālās bankas Lēmumu (ES) 2017/933 (2016. gada 16. novembris) par ar uzraudzības uzdevumiem saistītu juridisku instrumentu pieņemšanas pilnvaru deleģēšanas vispārējo regulējumu (ECB/2016/40) (2) un jo īpaši tā 4. pantu,
         tā kā:

                     (1)

                     Regulas (ES) Nr. 1024/2013 6. panta regulējuma ietvaros Eiropas Centrālā banka (ECB) pilda tās ekskluzīvo uzdevumu uzraudzīt kredītiestādes ar mērķi nodrošināt uzraudzības standartu konsekventu piemērošanu, lai stiprinātu finanšu stabilitāti un nodrošinātu līdzvērtīgus konkurences apstākļus.

                     (2)

                     Saskaņā ar Regulas (ES) Nr. 1024/2013 4. panta 1. punkta a) apakšpunktu ECB ir ekskluzīvi kompetenta anulēt atļaujas kredītiestādēm, kuras reģistrētas (veic uzņēmējdarbību) iesaistītajās dalībvalstīs.

                     (3)

                     Saskaņā ar Regulas (ES) Nr. 1024/2013 4. panta 1. punkta c) apakšpunktu ECB ir ekskluzīvi kompetenta izvērtēt paziņojumus par kredītiestāžu būtiskas līdzdalības iegūšanu un atsavināšanu, izņemot banku noregulējuma gadījumus.

                     (4)

                     Saskaņā ar Regulas (ES) Nr. 1024/2013 4. panta 1. punkta b) apakšpunktu ECB attiecībā uz nozīmīgām kredītiestādēm, kas reģistrētas kādā no iesaistītām dalībvalstīm un kas vēlas izveidot filiāli vai sniegt pārrobežu pakalpojumus kādā no neiesaistītajām dalībvalstīm, ir ekskluzīvi kompetenta veikt tādus uzdevumus prudenciālas uzraudzības vajadzībām, kuri piederības dalībvalsts kompetentajai iestādei jāveic saskaņā ar attiecīgajiem Savienības tiesību aktiem. Turklāt saskaņā ar Regulas (ES) Nr. 1024/2013 17. panta 1. punktu un Eiropas Centrālās bankas Regulas (ES) Nr. 468/2014 (ECB/2014/17) (3) 11. panta 1. un 3. punktu nozīmīgai uzraudzītajai iestādei, kas vēlas izveidot filiāli citas iesaistītās dalībvalsts teritorijā, jāinformē par šādu nodomu tās iesaistītās dalībvalsts nacionālā kompetentā iestāde, kurā atrodas nozīmīgās uzraudzītās iestādes galvenais birojs. Saskaņā ar Regulas (ES) Nr. 468/2014 (ECB/2014/17) 11. panta 3. punktu filiāle var tikt izveidota un sākt darbību, ja ECB divu mēnešu laikā pēc attiecīga paziņojuma saņemšanas nepieņem pretēju lēmumu.

                     (5)

                     Saskaņā ar Regulas (ES) Nr. 1024/2013 4. panta 1. punkta b) un d) apakšpunktu saistībā ar Eiropas Parlamenta un Padomes Direktīvas 2013/36/ES (4) 34. panta 1. punkta d) apakšpunktu ECB ir ekskluzīvi kompetenta veikt uzdevumu, ko piederības dalībvalsts kompetentajai iestādei jāveic saskaņā ar attiecīgajiem Savienības tiesību aktiem, proti, sniegt piekrišanu (nozīmīgām) kredītiestādēm, kas deklarējušas nolūku solidāri un atsevišķi garantēt saistības, kuras uzņēmies to meitasuzņēmums, kas ir finanšu iestāde un kam ir nodoms veikt Direktīvas 2013/36/ES I pielikumā noteiktās darbības, izveidojot filiāli vai sniedzot pakalpojumus iesaistītajā dalībvalstī vai citā dalībvalstī.

                     (6)

                     ECB kā kompetentajai iestādei katru gadu jāpieņem ievērojams skaits lēmumu par pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm. Lai veicinātu lēmumu pieņemšanas procesu, ir nepieciešams deleģēšanas lēmums attiecībā uz šādu lēmumu pieņemšanu, kurus ECB ir jāpieņem regulāri un kuru pieņemšanā īsteno ierobežotu rīcības brīvību. Eiropas Savienības Tiesa atzinusi pilnvaru deleģēšanu par vajadzīgu, lai iestāde, kurai jāpieņem ievērojams lēmumu skaits, varētu veikt savus pienākumus. Tiesa tāpat atzinusi, ka lēmējinstanču darboties spējas nodrošināšana atbilst principiem, kas piemīt visām institucionālajām sistēmām (5).

                     (7)

                     Lēmumu pieņemšanas pilnvaru deleģēšanai jābūt ierobežotai un proporcionālai, un deleģēšanas piemērošanas jomai jābūt skaidri definētai.

                     (8)

                     Lēmumā (ES) 2017/933 (ECB/2016/40) noteikta procedūra, kura jāievēro, pieņemot deleģēšanas lēmumus attiecībā uz uzraudzību, un personas, kurām var tikt deleģētas lēmumu pieņemšanas pilnvaras. Minētais lēmums neietekmē ECB uzraudzības uzdevumu izpildi un neierobežo Uzraudzības valdes kompetenci iesniegt ECB Padomei pabeigtus lēmumu projektus.

                     (9)

                     Ja šajā lēmumā noteiktie kritēriji deleģēta lēmuma pieņemšanai netiek izpildīti, lēmumi jāpieņem saskaņā ar iebildumu neizteikšanas procedūru, kas noteikta Regulas (ES) Nr. 1024/2013 26. panta 8. punktā un precizēta Lēmuma ECB/2004/2 (6) 13.g pantā. Turklāt iebildumu neizteikšanas procedūra būtu jāizmanto arī tad, ja struktūrvienību vadītājiem ir bažas par vērtēšanas kritēriju izpildi novērtējuma sarežģītības dēļ.

                     (10)

                     ECB uzraudzības lēmumi var tikt pakļauti administratīvai pārskatīšanai saskaņā ar Regulas (ES) Nr. 1024/2013 24. pantu un to, kā tas tālāk noteikts Lēmumā ECB/2014/16 (7). Šādas administratīvās pārskatīšanas gadījumā Uzraudzības valdei būtu jāņem vērā Administratīvās pārskatīšanas padomes atzinums un jāiesniedz jauns lēmuma projekts apstiprināšanai ECB Padomē saskaņā ar iebildumu neizteikšanas procedūru,

               IR PIEŅĒMUSI ŠO LĒMUMU.

            1. pants
            Definīcijas
            Šajā lēmumā piemēro šādas definīcijas:

                        1)

                        “pārrobežu darbības atļaujas piešķiršanas lēmums” ir ECB lēmums par nozīmīgas uzraudzītās iestādes filiāles izveidošanu citā dalībvalstī, balstoties uz nacionālajiem tiesību aktiem, ar kuriem transponē Direktīvas 2013/36/ES 35. panta 3. punktu saistībā ar Regulas (ES) Nr. 1024/2013 17. panta 1. punktu un Regulas (ES) Nr. 468/2014 (ECB/2014/17) 11. un 17. pantu.
                        “Pārrobežu darbības atļaujas piešķiršanas lēmums” šajā lēmumā ir arī nacionālajiem tiesību aktiem, ar kuriem transponē Direktīvas 2013/36/ES 34. panta 1. punkta d) apakšpunktu, atbilstošs ECB lēmums, ar kuru sniedz piekrišanu mātesuzņēmumam vai mātesuzņēmumiem, kas deklarējuši, ka tie solidāri un atsevišķi garantē saistības, ko uzņēmies to meitasuzņēmums, kas ir finanšu iestāde un kam ir nodoms veikt Direktīvas 2013/36/ES I pielikumā noteiktās darbības iesaistītajā dalībvalstī vai citā dalībvalstī, vai nu izveidojot filiāli, vai arī sniedzot pakalpojumus;

                        2)

                        “filiāle” ir filiāle, kas definēta Eiropas Parlamenta un Padomes Regulas (ES) Nr. 575/2013 (8) 4. panta 1. punkta 17) apakšpunktā;

                        3)

                        “būtiskas līdzdalības lēmums” ir ECB lēmums par būtiskas līdzdalības iegūšanu uzraudzītā iestādē (mērķuzņēmumā) saskaņā ar nacionālajiem tiesību aktiem, ar kuriem transponē Direktīvas 2013/36/ES 22. pantu saistībā ar Regulas (ES) Nr. 1024/2013 15. pantu;

                        4)

                        “kredītiestāde” ir kredītiestāde, kas definēta Regulas (ES) Nr. 575/2013 4. panta 1. punkta 1) apakšpunktā;

                        5)

                        “anulēšanas lēmums” ir ECB lēmums par kredītiestādei piešķirtas atļaujas anulēšanu, balstoties uz nacionālajiem tiesību aktiem, ar kuriem transponē Direktīvas 2013/36/ES 18. pantu saistībā ar Regulas (ES) Nr. 1024/2013 14. panta 5. punktu;

                        6)

                        “deleģēšanas lēmums” un “deleģētais lēmums” ir deleģēšanas lēmums un deleģētais lēmums, kas definēti Lēmuma (ES) 2017/933 (ECB/2016/40) 3. panta 2) un 4) punktā;

                        7)

                        “struktūrvienību vadītāji” ir ECB struktūrvienību vadītāji, kuriem deleģētas tiesības pieņemt pārrobežu darbības atļaujas piešķiršanas, būtiskas līdzdalības un anulēšanas lēmumus;

                        8)

                        “iebildumu neizteikšanas procedūra” ir procedūra, kas noteikta Regulas (ES) Nr. 1024/2013 26. panta 8. punktā, kā tālāk noteikts Lēmuma ECB/2004/2 13.g pantā;

                        9)

                        “negatīvs lēmums” ir lēmums, ar kuru nepiešķir pieteikuma iesniedzēja lūgto atļauju vai nepiešķir to pilnībā, tostarp negatīvs lēmums atbilstoši Direktīvas 2013/36/ES 34. panta 1. punkta d) apakšpunktam un 35. panta 3. punktam. Lēmumu ar papildu noteikumiem, piem., nosacījumiem vai pienākumiem, uzskata par negatīvu lēmumu, izņemot, ja šādi papildu noteikumi: a) nodrošina, ka pieteikuma iesniedzējs atbilst 4. panta 2. punktā, 5. panta 2. punktā un 6. panta 3. un 4. punktā minētajām juridiskajām prasībām un par tām notikusi rakstiska vienošanās; vai b) tikai atkārto vienu vai vairākas esošās prasības, kuras pieteikuma iesniedzējam jāievēro saskaņā ar 4. panta 2. punktā, 5. panta 2. punktā un 6. panta 3. un 4. punktā minētajiem noteikumiem vai attiecībā uz kurām nepieciešama informācija par vienas šādas vai vairāku šādu prasību izpildi;

                        10)

                        “nozīmīga uzraudzītā iestāde” ir nozīmīgā uzraudzītā iestāde, kas definēta Regulas (ES) Nr. 468/2014 (ECB/2014/17) 2. panta 16) punktā;

                        11)

                        “uzraudzītā iestāde” ir uzraudzītā iestāde, kas definēta Regulas (ES) Nr. 468/2014 (ECB/2014/17) 2. panta 20) punktā;

                        12)

                        “grupa” ir uzņēmumu grupa (ieskaitot tās apakšgrupas), kas sastāv vai nu no mātesuzņēmuma un tā meitasuzņēmumiem, vai arī no uzņēmumiem, kuru savstarpējās attiecības ir definētas Eiropas Parlamenta un Padomes Direktīvas 2013/34/ES (9) 22. pantā;

                        13)

                        “nacionālā kompetentā iestāde” ir nacionālā kompetentā iestāde, kas definēta Regulas (ES) Nr. 1024/2013 2. panta 2. punktā;

                        14)

                        “ECB norādījumi” ir saskaņā ar Uzraudzības valdes priekšlikumu ECB Padomes pieņemts dokuments, kas publicēts ECB tīmekļa vietnē un kurā sniegti norādījumi par to, kā ECB interpretē juridiskās prasības.

            2. pants
            Priekšmets un piemērošanas joma

               1.   Šajā lēmumā noteikti kritēriji tam, kā ECB struktūrvienību vadītājiem deleģē tiesības pieņemt pārrobežu darbības atļaujas piešķiršanas, būtiskas līdzdalības un anulēšanas lēmumus.

               2.   Lēmumu pieņemšanas tiesību deleģēšana neietekmē uzraudzības novērtējumu, kuru jāveic pārrobežu darbības atļaujas piešķiršanas, būtiskas līdzdalības un anulēšanas lēmumu pieņemšanas vajadzībām.

            3. pants
            Pārrobežu darbības atļaujas piešķiršanas, būtiskas līdzdalības un anulēšanas lēmumu deleģēšana

               1.   Saskaņā ar Lēmuma (ES) 2017/933 (ECB/2016/40) 4. pantu ECB Padome deleģē ECB Valdes saskaņā ar minētā lēmuma 5. pantu nominētiem ECB struktūrvienību vadītājiem tiesības pieņemt pārrobežu darbības atļaujas piešķiršanas, būtiskas līdzdalības un anulēšanas lēmumus.

               2.   Pārrobežu darbības atļaujas piešķiršanas, būtiskas līdzdalības un anulēšanas lēmumus ar deleģēta lēmuma palīdzību pieņem, ja izpildīti 4., 5. un 6. pantā noteiktie kritēriji deleģētu lēmumu pieņemšanai.

               3.   Pārrobežu darbības atļaujas piešķiršanas, būtiskas līdzdalības un anulēšanas lēmumus nepieņem ar deleģēta lēmuma palīdzību, ja novērtējuma sarežģītība prasa tos pieņemt saskaņā ar iebildumu neizteikšanas procedūru.

               4.   Lēmumu pieņemšanas tiesību deleģēšana attiecas gan uz uzraudzības lēmumu pieņemšanu, gan ECB veiktu pozitīvu novērtējumu apstiprināšanu gadījumos, kuros uzraudzības lēmums nav nepieciešams.

               5.   Negatīvus pārrobežu darbības atļaujas piešķiršanas, būtiskas līdzdalības un anulēšanas lēmumus ar deleģēta lēmuma palīdzību nepieņem.

               6.   Ja pārrobežu darbības atļaujas piešķiršanas, būtiskas līdzdalības vai anulēšanas lēmumu nevar pieņemt ar deleģēta lēmuma palīdzību, to pieņem saskaņā ar iebildumu neizteikšanas procedūru.

            4. pants
            Kritēriji deleģētu būtiskas līdzdalības lēmumu pieņemšanai

               1.   Būtiskas līdzdalības lēmumus pieņem ar deleģēta lēmuma palīdzību, ja izpildīts kāds no šiem kritērijiem:

                           a)

                           būtiskas līdzdalības iegūšana ir rezultāts tam, ka ieguvēja grupas struktūrā tiek pievienots vai izslēgts starpposms;

                           b)

                           būtiskas līdzdalības iegūšana ir rezultāts tam, ka viena pārvaldītājsabiedrības struktūrvienība nodod savas īpašumtiesības mērķuzņēmumā citai pārvaldītājsabiedrības struktūrvienībai tās pašas grupas ietvaros;

                           c)

                           būtiskas līdzdalības iegūšana ir rezultāts tam, ka esošā būtiskā līdzdalība tiek palielināta, izņemot, ja pēc pēdējās novērtēšanas ir notikušas būtiskas izmaiņas, kas ietekmē vismaz vienu novērtēšanas kritēriju, vai ja ieguvējs iegūst kontroli pār mērķuzņēmumu.

               2.   Būtiskas līdzdalības iegūšanas novērtējumu veic saskaņā ar Direktīvas 2013/36/ES, kas transponēta nacionālajos tiesību aktos, 23. pantu, ņemot vērā arī visus piemērojamos ECB norādījumus vai līdzīgus aktus, kurus var pieņemt ECB, kā arī Eiropas uzraudzības iestāžu (10) pamatnostādnes.

            5. pants
            Kritēriji deleģētu anulēšanas lēmumu pieņemšanai

               1.   Anulēšanas lēmumus var pieņemt ar deleģēta lēmuma palīdzību, ja izpildīti visi šādi kritēriji:

                           a)

                           lēmumu pieņem pēc uzraudzītās iestādes lūguma vai tādas apvienošanās dēļ, pēc kuras uzraudzītā iestāde pārstāj pastāvēt;

                           b)

                           pēc tam, kad anulēšana stājas spēkā, uzraudzītajā iestādē vairs nav iedzīvotāju noguldījumu;

                           c)

                           anulēšana ir saistīta ar reorganizāciju grupā.

               2.   Atļauju anulēšanas novērtējumu veic saskaņā ar Direktīvas 2013/36/ES, kas transponēta nacionālajos tiesību aktos, 18. pantu, noteikumiem, ņemot vērā arī visus piemērojamos ECB norādījumus vai līdzīgus aktus, kurus var pieņemt ECB.

            6. pants
            Kritēriji deleģētu lēmumu par pārrobežu darbības atļaujas piešķiršanu pieņemšanai

               1.   Lēmumus par pārrobežu darbības atļaujas piešķiršanu saskaņā ar Regulas (ES) Nr. 468/2014 (ECB/2014/17) 11. un 17. pantu par nozīmīgas uzraudzītās iestādes filiāles izveidošanu var pieņemt ar deleģēšanas palīdzību, ja darbību programmā aplēstie filiāles kopējie aktīvi nav lielāki par 10 % no nozīmīgās uzraudzītās iestādes kopējiem aktīviem.

               2.   Nacionālajiem tiesību aktiem, ar kuriem transponē Direktīvas 2013/36/ES 34. panta 1. punkta d) apakšpunktu, atbilstošus lēmumus par pārrobežu darbības atļaujas piešķiršanu, ar ko sniedz piekrišanu mātesuzņēmumam vai mātesuzņēmumiem, kas deklarējis vai deklarējuši nolūku solidāri un atsevišķi garantēt saistības, kuras uzņēmies to meitasuzņēmums, kas ir finanšu iestāde, var pieņemt ar deleģēta lēmuma palīdzību, ja sniegtās garantijas ietvaros prognozētās mātesuzņēmuma saistības, rīkojoties saskaņā ar lēmumam par pārrobežu darbības atļaujas piešķiršanu atbilstošu darbības plānu, nav lielākas par 10 % no mātesuzņēmuma kopējiem aktīviem individuālā līmenī.

               3.   Novērtējumu, kas attiecas uz lūgumu pieņemt lēmumu par pārrobežu darbības atļaujas piešķiršanu saskaņā ar Regulas (ES) Nr. 468/2014 (ECB/2014/17) 11. pantu un 17. panta 1. punktu, veic saskaņā ar attiecīgajiem nacionālo tiesību aktu, ar kuriem transponē Direktīvas 2013/36/ES 35. panta 3. punktu, noteikumiem, ņemot vērā arī visus piemērojamos ECB norādījumus vai līdzīgus aktus, kurus var pieņemt ECB.

               4.   Novērtējumu, kas attiecas uz lūgumu pieņemt lēmumu par pārrobežu darbības atļaujas piešķiršanu atbilstoši nacionālajiem tiesību aktiem, ar kuriem transponē Direktīvas 2013/36/ES 34. panta 1. punkta d) apakšpunktu, veic saskaņā ar attiecīgajiem nacionālo tiesību aktu, ar kuriem transponē Direktīvas 2013/36/ES 34., 35. un 39. pantu, noteikumiem, ņemot vērā arī visus piemērojamos ECB norādījumus vai līdzīgus aktus, kurus var pieņemt ECB.

            7. pants
            Pārejas noteikumi
            Šis lēmums neattiecas uz gadījumiem, kuros nacionālā kompetentā iestāde būtiskas līdzdalības vai anulēšanas lēmuma projektu ir iesniegusi ECB pirms šī lēmuma stāšanās spēkā, vai arī kuros nacionālā kompetentā iestāde paziņojumu par nozīmīgas uzraudzītās iestādes nodomu izveidot filiāli vai garantēt saistības, kuras uzņēmies tās meitasuzņēmums, kas ir finanšu iestāde, ir iesniegusi ECB pirms šī lēmuma stāšanās spēkā.

            8. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

            Frankfurtē pie Mainas, 2019. gada 23. jūlijā

                  ECB prezidents

               Mario DRAGHI

            (1)  OV L 287, 29.10.2013., 63. lpp.

            (2)  OV L 141, 1.6.2017., 14. lpp.

            (3)  Eiropas Centrālās bankas Regula (ES) Nr. 468/2014 (2014. gada 16. aprīlis), ar ko izveido vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (OV L 141, 14.5.2014., 1. lpp.).

            (4)  Eiropas Parlamenta un Padomes Direktīva 2013/36/ES (2013. gada 26. jūnijs) par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.).

            (5)  Tiesas 1986. gada 23. septembra spriedums lietā AKZO Chemie BV/Komisija, 5/85, ECLI:EU:C:1986:328, 37. punkts; un Tiesas 2005. gada 26. maija spriedums lietā Carmine Salvatore Tralli/ECB, C-301/02 P, ECLI:EU:C:2005:306, 59. punkts.

            (6)  Lēmums ECB/2004/2 (2004. gada 19. februāris), ar kuru pieņem Eiropas Centrālās bankas Reglamentu (OV L 80, 18.3.2004., 33. lpp.).

            (7)  Lēmums ECB/2014/16 (2014. gada 14. aprīlis) par Administratīvās pārskatīšanas padomes izveidošanu un tās darbības noteikumiem (OV L 175, 14.6.2014., 47. lpp.).

            (8)  Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (OV L 176, 27.6.2013., 1. lpp.).

            (9)  Eiropas Parlamenta un Padomes Direktīva 2013/34/ES (2013. gada 26. jūnijs) par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes Direktīvu 2006/43/EK un atceļ Padomes Direktīvas 78/660/EEK un 83/349/EEK (OV L 182, 29.6.2013., 19. lpp.).

            (10)  Eiropas Banku iestāde, Eiropas Apdrošināšanas un aroda pensiju iestāde, kā arī Eiropas Vērtspapīru un tirgu iestāde. Kopīgās pamatnostādnes, veicot piesardzīgu novērtējumu par būtiskas līdzdalības iegūšanu un palielināšanu finanšu nozarē, JC/GL/2016/01.


title: Eiropas Centrālās bankas Lēmums (ES) 2019/1377 (2019. gada 31. jūlijs), ar ko ieceļ struktūrvienību vadītājus, lai pieņemtu deleģētos lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm (ECB/2019/26)

text:
                  28.8.2019

                  LV

                  Eiropas Savienības Oficiālais Vēstnesis

                  L 224/6

         EIROPAS CENTRĀLĀS BANKAS LĒMUMS (ES) 2019/1377
         (2019. gada 31. jūlijs),
         ar ko ieceļ struktūrvienību vadītājus, lai pieņemtu deleģētos lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm (ECB/2019/26)
         EIROPAS CENTRĀLĀS BANKAS VALDE,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 11.6. pantu,
         ņemot vērā Eiropas Centrālās bankas Lēmumu (ES) 2017/933 (2016. gada 16. novembris) par ar uzraudzības uzdevumiem saistītu juridisku instrumentu pieņemšanas pilnvaru deleģēšanas vispārējo regulējumu (ECB/2016/40) (1) un jo īpaši tā 4. un 5. pantu,
         ņemot vērā Eiropas Centrālās bankas Lēmumu (ES) 2019/1376 (2019. gada 23. jūlijs) par tiesību pieņemt lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm, deleģēšanu (ECB/2019/23) (2) un jo īpaši tā 3. pantu,
         ņemot vērā Lēmumu ECB/2004/2 (2004. gada 19. februāris), ar ko pieņem Eiropas Centrālās bankas Reglamentu (3), un jo īpaši tā 10. pantu,
         tā kā:

                     (1)

                     Lai nodrošinātu ievērojamo skaitu lēmumu, kurus Eiropas Centrālajai bankai (ECB) jāpieņem, lai izpildītu savus uzraudzības uzdevumus, izveidota procedūra noteiktu deleģēto lēmumu pieņemšanai.

                     (2)

                     Deleģēšanas lēmums stājas spēkā pēc tam, kad ECB Valde pieņēmusi lēmumu, ar kuru ieceļ vienu vai vairākus struktūrvienību vadītājus lēmumu pieņemšanai, pamatojoties uz deleģēšanas lēmumu.

                     (3)

                     Ieceļot struktūrvienību vadītājus, ECB Valdei būtu jāņem vērā deleģēšanas lēmuma nozīmīgums un to adresātu skaits, kuriem jānosūta deleģētie lēmumi.

                     (4)

                     Notikusi apspriešanās ar Uzraudzības valdes priekšsēdētāju par struktūrvienību vadītājiem, kuriem būtu jādeleģē pilnvaras pieņemt lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm,

               IR PIEŅĒMUSI ŠO LĒMUMU.

            1. pants
            Definīcijas
            Šajā lēmumā piemēro definīcijas, kas iekļautas Lēmuma (ES) 2019/1376 (ECB/2019/23) 1. pantā.

            2. pants
            Deleģēti būtiskas līdzdalības lēmumi

               1.   Deleģētos lēmumus, kas attiecas uz Eiropas Centrālās bankas Regulas (ES) Nr. 468/2014 (ECB/2014/17) (4) 2. panta 16) punktā definētajām nozīmīgajām uzraudzītajām iestādēm, saskaņā ar Lēmuma (ES) 2019/1376 (ECB/2019/23) 3. un 4. pantu pieņem Uzraudzības valdes sekretariāta ģenerāldirektorāta ģenerāldirektors vai ģenerāldirektora vietnieks vai, ja viņi/viņas nav pieejami, Autorizācijas nodaļas vadītājs, kā arī kāds no šādiem struktūrvienību vadītājiem:

                           a)

                           Mikrolīmeņa uzraudzības I ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Mikrolīmeņa uzraudzības I ģenerāldirektorāts;

                           b)

                           Mikrolīmeņa uzraudzības II ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Mikrolīmeņa uzraudzības II ģenerāldirektorāts.

                     Ja deleģēts lēmums saskaņā ar Lēmuma (ES) 2019/1376 (ECB/2019/23) 3. un 4. pantu attiecas uz vairāk nekā vienu nozīmīgo uzraudzīto iestādi, attiecīgā uzraudzītā iestāde ir tā uzraudzītā iestāde vai grupa, kurā tiek iegūta būtiskā līdzdalība.

               2.   Deleģētos lēmumus, kas neattiecas uz nozīmīgām uzraudzītajām iestādēm, saskaņā ar Lēmuma (ES) 2019/1376 (ECB/2019/23) 3. un 4. pantu pieņem Mikrolīmeņa uzraudzības III ģenerāldirektorāta ģenerāldirektors vai ģenerāldirektora vietnieks.

            3. pants
            Deleģēti anulēšanas lēmumi

               1.   Deleģētos lēmumus, kas attiecas uz Regulas (ES) Nr. 468/2014 (ECB/2014/17) 2. panta 16) punktā definētajām nozīmīgajām uzraudzītajām iestādēm, saskaņā ar Lēmuma (ES) 2019/1376 (ECB/2019/23) 3. un 5. pantu pieņem Uzraudzības valdes sekretariāta ģenerāldirektorāta ģenerāldirektors vai ģenerāldirektora vietnieks vai, ja viņi/viņas nav pieejami, Autorizācijas nodaļas vadītājs, kā arī kāds no šādiem struktūrvienību vadītājiem:

                           a)

                           Mikrolīmeņa uzraudzības I ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Mikrolīmeņa uzraudzības I ģenerāldirektorāts;

                           b)

                           Mikrolīmeņa uzraudzības II ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Mikrolīmeņa uzraudzības II ģenerāldirektorāts.

               2.   Deleģētos lēmumus, kas attiecas uz Regulas (ES) Nr. 468/2014 (ECB/2014/17) 2. panta 7) punktā definētajām mazāk nozīmīgajām uzraudzītajām iestādēm, saskaņā ar Lēmuma (ES) 2019/1376 (ECB/2019/23) 3. un 5. pantu pieņem Mikrolīmeņa uzraudzības III ģenerāldirektorāta ģenerāldirektors vai ģenerāldirektora vietnieks.

            4. pants
            Deleģēti pārrobežu darbības atļaujas piešķiršanas lēmumi
            Deleģētos lēmumus saskaņā ar Lēmuma (ES) 2019/1376 (ECB/2019/23) 3. un 6. pantu pieņem kāds no šādiem struktūrvienību vadītājiem:

                        a)

                        Mikrolīmeņa uzraudzības I ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Mikrolīmeņa uzraudzības I ģenerāldirektorāts;

                        b)

                        Mikrolīmeņa uzraudzības II ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Mikrolīmeņa uzraudzības II ģenerāldirektorāts.

            5. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

            Frankfurtē pie Mainas, 2019. gada 31. jūlijā

                  ECB prezidents

               Mario DRAGHI

            (1)  OV L 141, 1.6.2017., 14. lpp.

            (2)  Skatīt šā Oficiālā Vēstneša 1. lpp.

            (3)  OV L 80, 18.3.2004., 33. lpp.

            (4)  Eiropas Centrālās bankas Regula (ES) Nr. 468/2014 (2014. gada 16. aprīlis), ar ko izveido Vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (OV L 141, 14.5.2014., 1. lpp.).


title: Eiropas Centrālās bankas Lēmums (ES) 2019/1378 (2019. gada 9. augusts), ar ko groza Lēmumu ECB/2014/16 par Administratīvās pārskatīšanas padomes izveidošanu un tās darbības noteikumiem (ECB/2019/27)

text:
                  28.8.2019

                  LV

                  Eiropas Savienības Oficiālais Vēstnesis

                  L 224/9

         EIROPAS CENTRĀLĀS BANKAS LĒMUMS (ES) 2019/1378
         (2019. gada 9. augusts),
         ar ko groza Lēmumu ECB/2014/16 par Administratīvās pārskatīšanas padomes izveidošanu un tās darbības noteikumiem (ECB/2019/27)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 24. pantu,
         tā kā:

                     (1)

                     Ņemot vērā pieredzi, kas gūta kopš Administratīvās pārskatīšanas padomes izveides, jāprecizē un attiecīgos gadījumos jāpielāgo daži tās darbības noteikumu aspekti, kas noteikti Lēmumā ECB/2014/16 (2), jo īpaši attiecībā uz aizstājēju lomu.

                     (2)

                     Eiropas Centrālā banka (ECB) izstrādājusi metodiku to izmaksu sadalei, kas radušās pieteikuma iesniedzējiem un ECB saistībā ar ECB lēmumu iekšējo administratīvo pārskatīšanu, ko saskaņā ar Regulu (ES) Nr. 1024/2013 veic Administratīvā pārskatīšanas padome. Šī metodika būtu jāiekļauj darbības noteikumos.

                     (3)

                     Tādēļ attiecīgi jāgroza Lēmums ECB/2014/16,

               IR PIEŅĒMUSI ŠO LĒMUMU.

            1. pants
            Grozījumi
            Lēmumu ECB/2014/16 groza šādi:

                        1)

                        šādi groza 3. pantu:

                                    a)

                                    ar šādu punktu aizstāj 1. punktu:

                                       “1.   Administratīvās padomes sastāvā ir pieci locekļi, kurus saskaņā ar 3. un 4. punktā paredzētajiem noteikumiem aizstāj divi aizstājēji.”;

                                    b)

                                    ar šādu punktu aizstāj 3. punktu:

                                       “3.   Pagaidu darba nespējas gadījumā Administratīvās padomes locekli uz laiku aizstāj aizstājējs. Konkrēta pārskatīšanas pieprasījuma kontekstā aizstājējs Administratīvās padomes locekli uz laiku aizstāj šādos gadījumos:

                                                   a)

                                                   jebkurā situācijā, kas varētu radīt bažas par interešu konfliktu, kā definēts Augsta līmeņa Eiropas Centrālās bankas amatpersonu ētikas kodeksa 11.1. pantā (*1);

                                                   b)

                                                   Administratīvās padomes loceklis nav pieejams pamatotu iemeslu dēļ.

                                       (*1)  OV C 89, 8.3.2019., 2. lpp.”;"

                                    c)

                                    pievieno šādu 4. un 5. punktu:

                                       “4.   Aizstājējs pastāvīgi aizstāj Administratīvās padomes locekli pastāvīgas darba nespējas, nāves, atkāpšanās vai atbrīvošanas no amata gadījumā. Šādā gadījumā tie vairs nav aizstājēji, un ECB Padome tos apstiprina par Administratīvās padomes locekļiem. Viņu vietā saskaņā ar 4. pantā noteikto procedūru ieceļ aizstājējus.

                                       5.   Aizstājēji pilnībā piedalās pārskatīšanas procedūrās, vai nu uz laiku aizstājot Administratīvās padomes locekļus, vai kā novērotāji.”;

                        2)

                        ar šādu punktu aizstāj 4. panta 3. punktu:

                           “3.   Administratīvās padomes locekļu un divu aizstājēju amata pilnvaru termiņš ir pieci gadi, un to var vienu reizi pagarināt. Ja aizstājējs pastāvīgi aizstāj Administratīvās padomes locekli saskaņā ar 3. panta 4. punktā paredzētajiem nosacījumiem, šādu aizstāšanu neuzskata par jaunu iecelšanu amatā vai amata pilnvaru termiņa pagarināšanu, un uzskata, ka to pilnvaras sākušās dienā, kurā tos iecēla par aizstājējiem.”;

                        3)

                        ar šādu punktu aizstāj 7. panta 5. punktu:

                           “5.   Pārskatīšanas pieteikumā skaidri norāda pilnīgu kontaktinformāciju par pieteikuma iesniedzēju, lai sekretārs var nosūtīt paziņojumus attiecīgi pieteikuma iesniedzējam vai tā pārstāvim. Sekretārs nekavējoties nosūta pieteikuma iesniedzējam apstiprinājumu par saņemšanu, norādot, vai pārskatīšanas pieteikums ir pilnīgs.”;

                        4)

                        ar šādu punktu aizstāj 16. panta 1. punktu:

                           “1.   Administratīvās padome pieņem atzinumu par pārskatīšanu termiņā, kas ir atbilstošs jautājuma steidzamībai, bet ne vēlāk kā divus mēnešus pēc tāda pilnīga pārskatīšanas pieteikuma saņemšanas datuma, kurā ietverta visa dokumentācija, kas jāiesniedz saskaņā ar 7. panta 4. punktu, un kuras saņemšana ir apstiprināta saskaņā ar 7. panta 5. punktu.”;

                        5)

                        ar šādu punktu aizstāj 17. panta 2. punktu:

                           “2.   Uzraudzības valdes jauno lēmuma projektu, ar kuru sākotnējo lēmumu aizstāj ar identiska satura lēmumu vai ar kuru atceļ vai groza sākotnējo lēmumu, iesniedz ECB Padomei 30 darbadienu laikā pēc Administratīvās padomes atzinuma saņemšanas.”;

                        6)

                        šādi groza 21. pantu:

                                    a)

                                    svītro 3. un 4. punktu;

                                    b)

                                    ar šādu punktu aizstāj 5. punktu:

                                       “5.   ECB Padome lemj par izmaksu sadali saskaņā ar procedūru, kas noteikta Eiropas Centrālās bankas Reglamenta 13.g panta 2. punktā, pamatojoties uz izmaksu sadales metodiku, kas izklāstīta šā lēmuma pielikumā.”;

                        7)

                        šā lēmuma pielikumā izklāstīto tekstu kā pielikumu pievieno Lēmumam ECB/2014/16.

            2. pants
            Nobeiguma noteikums
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

            Frankfurtē pie Mainas, 2019. gada 9. augustā

                  ECB prezidents

               Mario DRAGHI

            (1)  OV L 287, 29.10.2013., 63. lpp.

            (2)  Lēmums ECB/2014/16 (2014. gada 14. aprīlis) par Administratīvās pārskatīšanas padomes izveidi un tās darbības noteikumiem (OV L 175, 14.6.2014., 47. lpp.).

            PIELIKUMS

                     “PIELIKUMS

                        Pieteikuma iesniedzējam un Eiropas Centrālajai bankai saistībā ar Administratīvās padomes veiktu pārskatīšanu radušos izmaksu sadales metodika

                     Gadījumos, kuros ECB Padome pārskatīšanas pieteikuma rezultātā atceļ sākotnējo lēmumu vai groza tā rezolutīvo daļu, ECB atlīdzinās izmaksas, kas pieteikuma iesniedzējam radušās saistībā ar pārskatīšanu, izņemot nesamērīgas izmaksas, kuras pieteikuma iesniedzējam radušās, iesniedzot rakstiskus vai mutiskus pierādījumus, un attiecībā uz juridisko pārstāvību, kuras sedz pieteikuma iesniedzējs. ECB veiktā pieteikuma iesniedzējam radušos izmaksu atlīdzināšana jebkurā gadījumā nepārsniedz EUR 50 000 attiecībā uz katru atsevišķo Administratīvās padomes veikto pārskatīšanu.
                     Gadījumos, kuros ECB Padome pārskatīšanas pieteikuma rezultātā sākotnējo lēmumu aizstāj ar identisku lēmumu vai groza tikai sākotnējā lēmuma nerezolutīvo daļu (*1), pieteikuma iesniedzējs sedz daļu izmaksu, kas ECB radušās saistībā ar pārskatīšanu. Fiziskām personām jāmaksā vienreizējs maksājums EUR 500 apmērā. Juridiskām personām jāmaksā vienreizējs maksājums EUR 5 000 apmērā. Šis vienreizējais maksājums neierobežo šā lēmuma 13. panta piemērošanu.
                     Gadījumos, kuros pieteikuma iesniedzējs atsauc pārskatīšanas pieteikumu saskaņā ar šā lēmuma 7. panta 6. punktu, pieteikuma iesniedzējs un ECB paši sedz savus izdevumus, ja tādi radušies.

               (*1)  “Nerezolutīvā daļa” attiecas uz jebkuru lēmuma daļu, kurā norādīts ECB lēmuma pamatojums un sniegta argumentācija, neatkarīgi no formulējuma, kas pašā lēmumā izmantots, lai norādītu uz šādu daļu.”


Komisijas 20.08.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9330 - DENSO CORPORATION / Hirose Plant) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 30.08.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9468 - Centerbridge Partners, L.P. / Solidus Solutions) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 23.08.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9427 - F-Brasile S.r.l. (The Carlyle Group) / Forgital Italy S.p.A.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 23.08.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9437 - Adolf Würth GmbH & Co. KG / Grupo Electro Stocks, S.L.U.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 04.09.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9476 - Toyota Tsusho Corporation / Maruti Suzuki India Limited / Toyota Tsusho India Private Limited / Suzuki Motor Corporation) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 11.09.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9494 - Equistone Partners Europe Limited / Heras) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Eiropas Parlamenta Lēmums (ES, Euratom) 2019/1415 (2019. gada 26. marts) par Patērētāju, veselības, lauksaimniecības un pārtikas izpildaģentūras 2017. finanšu gada budžeta izpildes apstiprināšanu

text:
               27.9.2019

               LV

               Eiropas Savienības Oficiālais Vēstnesis

               L 249/89

      EIROPAS PARLAMENTA LĒMUMS (ES, Euratom) 2019/1415
      (2019. gada 26. marts)
      par Patērētāju, veselības, lauksaimniecības un pārtikas izpildaģentūras 2017. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Savienības 2017. finanšu gada vispārējo budžetu (1),

                  —

                  ņemot vērā Eiropas Savienības konsolidētos pārskatus par 2017. finanšu gadu (COM(2018) 521 – C8-0318/2018) (2),

                  —

                  ņemot vērā Patērētāju, veselības, lauksaimniecības un pārtikas izpildaģentūras galīgos gada pārskatus par 2017. finanšu gadu (3),

                  —

                  ņemot vērā Komisijas ziņojumu par turpmāko rīcību attiecībā uz 2016. finanšu gada budžeta izpildes apstiprināšanu (COM(2018) 545) un Komisijas dienestu darba dokumentu, kas tam pievienots,

                  —

                  ņemot vērā Komisijas gada ziņojumu budžeta izpildes apstiprinātājiestādei par 2017. gadā veiktajām iekšējām revīzijām (COM(2018) 661) un Komisijas dienestu darba dokumentu, kas tam pievienots (SWD(2018) 429),

                  —

                  ņemot vērā Revīzijas palātas ziņojumu par Patērētāju, veselības, lauksaimniecības un pārtikas izpildaģentūras 2017. finanšu gada pārskatiem ar Aģentūras atbildi (4),

                  —

                  ņemot vērā deklarāciju (5) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2017. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2019. gada 12. februāra ieteikumu par apstiprinājumu, ko sniedz izpildaģentūrām par 2017. finanšu gada budžeta izpildi (05826/2019 – C8-0054/2019),

                  —

                  ņemot vērā Līguma par Eiropas Savienības darbību 317., 318. un 319. pantu,

                  —

                  ņemot vērā Eiropas Atomenerģijas kopienas dibināšanas līguma 106.a pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 62., 164., 165. un 166. pantu,

                  —

                  ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (7), un jo īpaši tās 69., 260., 261. un 262. pantu,

                  —

                  ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (8), un jo īpaši tās 14. panta 3. punktu,

                  —

                  ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (9), un jo īpaši tās 66. panta pirmo un otro daļu,

                  —

                  ņemot vērā Komisijas 2013. gada 17. decembra Īstenošanas lēmumu 2013/770/ES, ar ko nodibina Patērētāju, veselības un pārtikas izpildaģentūru un atceļ Lēmumu 2004/858/EK (10),

                  —

                  ņemot vērā Komisijas 2014. gada 17. decembra Īstenošanas lēmumu 2014/927/ES, ar ko groza Īstenošanas Lēmumu 2013/770/ES, lai Patērētāju, veselības un pārtikas izpildaģentūru pārveidotu par Patērētāju, veselības, lauksaimniecības un pārtikas izpildaģentūru (11),

                  —

                  ņemot vērā Reglamenta 93. pantu un IV pielikumu,

                  —

                  ņemot vērā Budžeta kontroles komitejas ziņojumu un citu attiecīgo komiteju atzinumus (A8-0110/2019),

                  A.

                  tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un saskaņā ar Līguma par Eiropas Savienības darbību 317. pantu budžeta izpildi veic sadarbībā ar dalībvalstīm un ievērojot pareizas finanšu pārvaldības principu,

         1.

            sniedz Patērētāju, veselības, lauksaimniecības un pārtikas izpildaģentūras direktoram apstiprinājumu par aģentūras 2017. finanšu gada budžeta izpildi;

         2.

            izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2017. finanšu gada vispārējā budžeta izpildes apstiprināšanu, III iedaļa – Komisija un izpildaģentūras, kā arī 2019. gada 26. marta rezolūcijā par Revīzijas palātas īpašajiem ziņojumiem saistībā ar apstiprinājuma sniegšanu Komisijai par 2017. finanšu gada budžeta izpildi (12);

         3.

            uzdod priekšsēdētājam šo lēmumu, lēmumu par Eiropas Savienības 2017. finanšu gada vispārējā budžeta izpildes apstiprināšanu, III iedaļa – Komisija, kā arī rezolūciju, kas ir neatņemama šo lēmumu daļa, nosūtīt Patērētāju, veselības, lauksaimniecības un pārtikas izpildaģentūras direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV L 51, 28.2.2017., 1. lpp.

         (2)  OV C 348, 28.9.2018., 1. lpp.

         (3)  OV C 413, 14.11.2018., 2. lpp.

         (4)  OV C 434, 30.11.2018., 16. lpp.

         (5)  OV C 434, 30.11.2018., 229. lpp.

         (6)  OV L 298, 26.10.2012., 1. lpp.

         (7)  OV L 193, 30.7.2018., 1. lpp.

         (8)  OV L 11, 16.1.2003., 1. lpp.

         (9)  OV L 297, 22.9.2004., 6. lpp.

         (10)  OV L 341, 18.12.2013., 69. lpp.

         (11)  OV L 363, 18.12.2014., 183. lpp.

         (12)  Pieņemtie teksti, P8_TA(2019)0243 (skatīt šā Oficiālā Vēstneša 59. lpp.).


title: Eiropas Parlamenta Lēmums (ES, Euratom) 2019/1416 (2019. gada 26. marts) par Eiropas Pētniecības padomes izpildaģentūras 2017. finanšu gada budžeta izpildes apstiprināšanu

text:
               27.9.2019

               LV

               Eiropas Savienības Oficiālais Vēstnesis

               L 249/91

      EIROPAS PARLAMENTA LĒMUMS (ES, Euratom) 2019/1416
      (2019. gada 26. marts)
      par Eiropas Pētniecības padomes izpildaģentūras 2017. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Savienības 2017. finanšu gada vispārējo budžetu (1),

                  —

                  ņemot vērā Eiropas Savienības konsolidētos pārskatus par 2017. finanšu gadu (COM(2018)521 – C8-0318/2018) (2),

                  —

                  ņemot vērā Eiropas Pētniecības padomes izpildaģentūras galīgos gada pārskatus par 2017. finanšu gadu (3),

                  —

                  ņemot vērā Komisijas ziņojumu par turpmāko rīcību attiecībā uz 2016. finanšu gada budžeta izpildes apstiprināšanu (COM(2018)545) un Komisijas dienestu darba dokumentu, kas tam pievienots,

                  —

                  ņemot vērā Komisijas gada ziņojumu budžeta izpildes apstiprinātājiestādei par 2017. gadā veiktajām iekšējām revīzijām (COM(2018)661) un Komisijas dienestu darba dokumentu, kas tam pievienots (SWD(2018)429),

                  —

                  ņemot vērā Revīzijas palātas ziņojumu par Eiropas Pētniecības padomes izpildaģentūras 2017. finanšu gada pārskatiem ar Aģentūras atbildi (4),

                  —

                  ņemot vērā deklarāciju (5) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2017. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2019. gada 12. februāra ieteikumu par apstiprinājumu, ko sniedz izpildaģentūrām par 2017. finanšu gada budžeta izpildi (05826/2019 – C8-0054/2019),

                  —

                  ņemot vērā Līguma par Eiropas Savienības darbību 317., 318. un 319. pantu,

                  —

                  ņemot vērā Eiropas Atomenerģijas kopienas dibināšanas līguma 106.a pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 62., 164., 165. un 166. pantu,

                  —

                  ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (7), un jo īpaši tās 69., 260., 261. un 262. pantu,

                  —

                  ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (8), un jo īpaši tās 14. panta 3. punktu,

                  —

                  ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (9), un jo īpaši tās 66. panta pirmo un otro daļu,

                  —

                  ņemot vērā Komisijas 2013. gada 17. decembra Īstenošanas lēmumu 2013/779/ES, ar ko izveido Eiropas Pētniecības padomes izpildaģentūru un atceļ Lēmumu 2008/37/EK (10),

                  —

                  ņemot vērā Reglamenta 93. pantu un IV pielikumu,

                  —

                  ņemot vērā Budžeta kontroles komitejas ziņojumu un citu attiecīgo komiteju atzinumus (A8-0110/2019),

                  A.

                  tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un saskaņā ar Līguma par Eiropas Savienības darbību 317. pantu budžeta izpildi veic sadarbībā ar dalībvalstīm un ievērojot pareizas finanšu pārvaldības principu,

         1.

            sniedz Eiropas Pētniecības padomes izpildaģentūras direktoram apstiprinājumu par aģentūras 2017. finanšu gada budžeta izpildi;

         2.

            izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2017. finanšu gada vispārējā budžeta izpildes apstiprināšanu, III iedaļa – Komisija un izpildaģentūras, kā arī 2019. gada 26. marta rezolūcijā par Revīzijas palātas īpašajiem ziņojumiem saistībā ar apstiprinājuma sniegšanu Komisijai par 2017. finanšu gada budžeta izpildi (11);

         3.

            uzdod priekšsēdētājam šo lēmumu, lēmumu par Eiropas Savienības 2017. finanšu gada vispārējā budžeta izpildes apstiprināšanu, III iedaļa – Komisija, kā arī rezolūciju, kas ir neatņemama šo lēmumu daļa, nosūtīt Eiropas Pētniecības padomes izpildaģentūras direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV L 51, 28.2.2017., 1. lpp.

         (2)  OV C 348, 28.9.2018., 1. lpp.

         (3)  OV C 413, 14.11.2018., 9. lpp.

         (4)  OV C 434, 30.11.2018., 16. lpp.

         (5)  OV C 434, 30.11.2018., 217. lpp.

         (6)  OV L 298, 26.10.2012., 1. lpp.

         (7)  OV L 193, 30.7.2018., 1. lpp.

         (8)  OV L 11, 16.1.2003., 1. lpp.

         (9)  OV L 297, 22.9.2004., 6. lpp.

         (10)  OV L 346, 20.12.2013., 58. lpp.

         (11)  Pieņemtie teksti, P8_TA(2019)0243 (skatīt šā Oficiālā Vēstneša 59. lpp.).


Komisijas 02.10.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9522 - Brookfield Asset Management / ENGIE / TAG PIPELINES SUR) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 01.10.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9558 - Triton Fund V / All4Labels Group) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 02.10.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9533 - KKR & Co. Inc. / ARTÀ CAPITAL S.G.E.I.C. S.A. / Grupo Alvic FR Mobiliario, S.L) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 27.09.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9515 - TPG Asia GenPar VII Advisors, Inc. / Genting Hong Kong Limited / Dream Cruises Holding Limited) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2019/1918 (2019. gada 8. novembris) par to, lai Eiropas Savienības vārdā parakstītu un provizoriski piemērotu Nolīgumu vēstuļu apmaiņas veidā starp Eiropas Savienību un Mauritānijas Islāma Republiku par to, lai tiktu pagarināts darbības termiņš protokolam, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku, un kura darbības termiņš beidzas 2019. gada 15. novembrī

text:
                  18.11.2019

                  LV

                  Eiropas Savienības Oficiālais Vēstnesis

                  LI 297/1

         PADOMES LĒMUMS (ES) 2019/1918
         (2019. gada 8. novembris)
         par to, lai Eiropas Savienības vārdā parakstītu un provizoriski piemērotu Nolīgumu vēstuļu apmaiņas veidā starp Eiropas Savienību un Mauritānijas Islāma Republiku par to, lai tiktu pagarināts darbības termiņš protokolam, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku, un kura darbības termiņš beidzas 2019. gada 15. novembrī
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 2. punktu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Partnerattiecību nolīgums zivsaimniecības nozarē starp Eiropas Kopienu un Mauritānijas Islāma Republiku (1) (“nolīgums”), kas apstiprināts ar Padomes Regulu (EK) Nr. 1801/2006 (2), stājās spēkā 2008. gada 8. augustā.

                     (2)

                     Nolīguma protokols, ar kuru nosaka nolīgumā paredzētās zvejas iespējas un finansiālo ieguldījumu un kurš stājā spēkā tajā pašā dienā uz divu gadu laikposmu, vairākkārt ir ticis aizstāts.

                     (3)

                     Nolīguma pašreiz spēkā esošā protokola (3) darbības termiņš beidzas 2019. gada 15. novembrī.

                     (4)

                     Padome 2019. gada 8. jūlijā pilnvaroja Komisiju sākt sarunas ar Mauritānijas Islāma Republiku, lai noslēgtu jaunu ilgtspējīgas zivsaimniecības partnerattiecību nolīgumu un tā īstenošanas protokolu.

                     (5)

                     Gaidot, kamēr noslēgsies minētās sarunas, Komisija Savienības vārdā ir risinājusi sarunas par nolīgumu vēstuļu apmaiņas veidā par to, lai protokola, ar kuru nosaka nolīgumā paredzētās zvejas iespējas un finansiālo ieguldījumu (“nolīgums vēstuļu apmaiņas veidā”), darbības termiņš tiktu pagarināts par ne vairāk kā vienu gadu. Minēto sarunu rezultātā 2019. gada 4. septembrī tika parafēts nolīgums vēstuļu apmaiņas veidā.

                     (6)

                     Nolīguma vēstuļu apmaiņas veidā mērķis ir ļaut Savienībai un Mauritānijas Islāma Republikai turpināt sadarboties, lai veicinātu ilgtspējīgas zivsaimniecības politiku un zvejas resursu atbildīgu izmantošanu Mauritānijas ūdeņos, kā arī ļaut Savienības kuģiem minētajos ūdeņos veikt zvejas darbības.

                     (7)

                     Lai nodrošinātu Savienības kuģu zvejas darbību nepārtrauktību Mauritānijas ūdeņos, nolīgums vēstuļu apmaiņas veidā būtu jāpiemēro provizoriski no 2019. gada 16. novembra vai no jebkuras citas vēlākas dienas pēc tā parakstīšanas, saskaņā ar tā 6. punktu.

                     (8)

                     Nolīgums vēstuļu apmaiņas veidā būtu jāparaksta un japiemēro provizoriski, kamēr tiek pabeigtas procedūras, lai tas stātos spēkā,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt nolīgumu vēstuļu apmaiņas veidā starp Eiropas Savienību un Mauritānijas Islāma Republiku par to, lai tiktu pagarināts darbības termiņš protokolam, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku, un kura darbības termiņš beidzas 2019. gada 15. novembrī, ņemot vērā minētā nolīguma noslēgšanu.
            Nolīguma vēstuļu apmaiņas veidā teksts ir pievienots šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu vēstuļu apmaiņas veidā.

            3. pants
            Nolīgums vēstuļu apmaiņas veidā būtu jāpiemēro provizoriski no 2019. gada 16. novembra vai no jebkuras citas vēlākas dienas pēc šīs vēstuļu apmaiņas parakstīšanas (4), kamēr tiek pabeigtas procedūras, lai tas stātos spēkā.

            4. pants
            Šis lēmums stājas spēkā tā pieņemšanas dienā.

            Briselē, 2019. gada 8. novembrī

                  Padomes vārdā –

                  Priekšsēdētāja

               L. ANDERSSON

            (1)  OV L 343, 8.12.2006., 4. lpp.

            (2)  Padomes Regula (EK) Nr. 1801/2006 (2006. gada 30. novembris), lai noslēgtu Partnerattiecību nolīgumu zivsaimniecības nozarē starp Eiropas Kopienu un Mauritānijas Islāma Republiku (OV L 343, 8.12.2006., 1. lpp.).

            (3)  Protokols, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (OV L 315, 1.12.2015., 3. lpp.).

            (4)  Dienu, no kuras nolīgumu vēstuļu apmaiņas veidā piemēros provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.


title: Eiropas Parlamenta un Padomes Lēmums (ES) 2019/1938 (2019. gada 18. septembris) par Eiropas Globalizācijas pielāgošanas fonda izmantošanu (EGF/2019/000 TA 2019 – tehniskā palīdzība pēc Komisijas iniciatīvas)

text:
                  26.11.2019

                  LV

                  Eiropas Savienības Oficiālais Vēstnesis

                  L 305/57

         EIROPAS PARLAMENTA UN PADOMES LĒMUMS (ES) 2019/1938
         (2019. gada 18. septembris)
         par Eiropas Globalizācijas pielāgošanas fonda izmantošanu (EGF/2019/000 TA 2019 – tehniskā palīdzība pēc Komisijas iniciatīvas)
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1309/2013 (2013. gada 17. decembris) par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 11. panta 2. punktu,
         ņemot vērā Eiropas Parlamenta, Padomes un Komisijas Iestāžu nolīgumu (2013. gada 2. decembris) par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 13. punktu,
         ņemot vērā Eiropas Komisijas priekšlikumu,
         tā kā:

                     (1)

                     Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

                     (2)

                     EGF nepārsniedz maksimālo gada apjomu 150 miljonu EUR apmērā (2011. gada cenās), kā noteikts Padomes Regulas (ES, Euratom) Nr. 1311/2013 (3) 12. pantā.

                     (3)

                     Regulā (ES) Nr. 1309/2013 ir paredzēts, ka pēc Komisijas iniciatīvas katru gadu tehniskajai palīdzībai var izmantot ne vairāk kā 0,5 % no EGF gada maksimālās summas.

                     (4)

                     Tādēļ EGF būtu jāizmanto, lai tehniskajai palīdzībai pēc Komisijas iniciatīvas nodrošinātu 610 000 EUR,

               IR PIEŅĒMUŠI ŠO LĒMUMU.

            1. pants
            Eiropas Savienības 2019. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu 610 000 EUR saistību un maksājumu apropriācijās.

            2. pants
            Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

            Strasbūrā, 2019. gada 18. septembrī

                  Eiropas Parlamenta vārdā –

                  priekšsēdētājs

               D. M. SASSOLI

                  Padomes vārdā –

                  priekšsēdētāja

               T. TUPPURAINEN

            (1)  OV L 347, 20.12.2013., 855. lpp.

            (2)  OV C 373, 20.12.2013., 1. lpp.

            (3)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).